LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2009 M. GRUODŽIO 24 D. NUTARIMO NR. 238 „DĖL LIETUVOS BANKO IŠDUODAMŲ LEIDIMŲ ELEKTRONINIŲ PINIGŲ IR MOKĖJIMO ĮSTAIGOMS“ PAKEITIMO

2015 m. kovo 12 d. Nr. 03-32

Vilnius

Lietuvos banko valdyba n u t a r i a:

Pakeisti Elektroninių pinigų ir mokėjimo įstaigų licencijavimo taisykles, patvirtintas Lietuvos banko valdybos 2009 m. gruodžio 24 d. nutarimu Nr. 238 „Dėl Lietuvos banko išduodamų leidimų elektroninių pinigų ir mokėjimo įstaigoms“:

1. Pakeisti 2 priedo 13 punktą ir jį išdėstyti taip:

„13. Mokėjimo įstaigos išsami veiklos programa (smulkiai aprašomos pagal Mokėjimų įstatymo 5 straipsnį numatomos teikti mokėjimo paslaugos ir pagal Mokėjimo įstaigų įstatymo 4 straipsnio 2 dalies 1–2 punktus numatoma vykdyti veikla, planuojamos veiklos pajamos, mokėjimo operacijų apyvarta; paaiškinami kiekvienos paslaugos pagrindiniai požymiai, jų teikimo techninė ir kitokia infrastruktūra; išsamioje veiklos programoje turi būti smulkiai pavaizduota ir aprašyta vykdomų mokėjimo operacijų nuo mokėtojo iki gavėjo schema, įskaitant joje dalyvaujančius atsakingus mokėjimo įstaigos padalinius, jos tarpininkus, filialus, kitus asmenis, kuriems perduodamas veiklos funkcijų vykdymas (jei yra); piniginių lėšų, susijusios informacijos judėjimas, jų įtraukimo į apskaitą procesas ir pan.).

Pridedama |_| lapų.“

2. Pakeisti 2 priedo 20 punktą ir jį išdėstyti taip:

„20. Minimalaus nuosavo kapitalo dydis ir sudėtis, atsižvelgiant į Mokėjimo įstaigų įstatymo 13 straipsnio nuostatas

|_|_|_|_|_|_|_|_|_|

(tūkst. Eur)

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

......................................................................................................................................................“

3. Pakeisti 3 priedo 13 punktą ir jį išdėstyti taip:

„13. Nurodomas elektroninių pinigų įstaigos per pastaruosius 6 mėnesius (jeigu veikla dar nevykdoma, – verslo plane planuojamas) neapmokėtų elektroninių pinigų vidurkis ir pateikiami jį pagrindžiantys dokumentai. Jei elektroninių pinigų įstaiga teikia mokėjimo paslaugas, nesusijusias su elektroninių pinigų leidimu, pateikiamas elektroninių pinigų įstaigos, įskaitant tarpininkus, už kuriuos ji prisiima atsakomybę, per pastaruosius 12 mėnesių įvykdytų (jeigu veikla dar nevykdoma, – verslo plane numatytų) mokėjimo operacijų sumos vidurkis ir pateikiami jį pagrindžiantys dokumentai.

|_|_|_|_|_|_|_|_|_|

(tūkst. Eur per mėn.)

Pridedama |_| lapų.

|_|_|_|_|_|_|_|_|_|

(tūkst. Eur per mėn.)

Pridedama |_| lapų.“

Valdybos pirmininkas	Vitas Vasiliauskas